b'\n_START_ARTICLE_\nMax Nettlau\n_START_SECTION_\nDelo\n_START_PARAGRAPH_\nKonec 19. stoletja je spisom in korespondenci mnogih socialisti\xc4\x8dnih in anarhisti\xc4\x8dnih militantov grozilo uni\xc4\x8denje, kar ga je spodbudilo, da je dedi\xc5\xa1\xc4\x8dino, ki mu je ostala po o\xc4\x8detovi smrti, vlo\xc5\xbeil v zbiranje in arhiviranje tega gradiva. Poleg tega je naredil veliko intervjujev s protagonisti libertarnega in socialisti\xc4\x8dnega gibanja ter napisal \xc5\xbeivljenjepise vidnej\xc5\xa1ih osebnosti, med njimi Bakunina, \xc3\x89lis\xc3\xa9eja Reclusa in Errica Malateste. Pisal je tudi zgodovinske razprave, opise in preglede o tematiki._NEWLINE_Svojo zajetno zbirko tekstov (dokumenti, arhivi, pisma, knjige, revije) je leta 1935 prodal Mednarodnemu institutu za socialno zgodovino (IISH)  v Amsterdamu. Od leta 1938 je tam tudi delal in pomagal pri katalogizaciji omenjenega gradiva._NEWLINE_Nacisti ga nikdar niso nadlegovali - bodisi niso vedeli, kje \xc5\xbeivi,  bodisi se jim spri\xc4\x8do svoje starosti ni zdel nevaren. Umrl je 1944 za rakom.'